Ecot เชิดชู ป๋าเปรม บุคคลต้นแบบความดี ยุติธรรม ซื่อสัตย์ ของ ปท.
ประธานสภาองค์การนายจ้างแห่งประเทศไทย ประกาศยกย่อง และเชิดชู พลเอกเปรม ติณสูลานนท์ ประธานองคมนตรี และรัฐบุรุษ เป็นบุคคลต้นแบบแห่งความดี ความยุติธรรม และความซื่อสัตย์สุจริตของประเทศไทย พร้อมแสดงความเสียใจอย่างสุดซึ้งกับการถึงแก่อสัญกรรมครั้งนี้,เมื่อวันที่ 28 พ.ค.62 นายเอกสิทธิ์ คุณานันทกุล ประธานสภาองค์การนายจ้างแห่งประเทศไทย และแห่งอาเชียน ได้กล่าวแสดงความเสียใจอย่างสุดซึ้งต่อการถึงแก่อสัญกรรมของ พลเอกเปรม ติณสูลานนท์ ประธานองคมนตรี และรัฐบุรุษ ซึ่งประเทศไทยได้สูญเสียบุคคลสำคัญของประเทศ และรู้สึกเสียใจและเสียดายกับแนวความคิดที่ดี ที่หลากหลายที่ท่านตั้งใจทำเพื่อประชาชน และประเทศชาติอีกมากมายที่รอการสานต่อ ท่านเป็นแบบอย่างที่ดี ตนขอยกย่องและขอเชิดชู ท่านพลเอกเปรม เป็นต้นแบบแห่งความดี ความซื่อสัตย์สุจริต และความยุติธรรม ผมเชื่อว่าความเมตตา และภารกิจดีๆ ที่ท่านสร้างไว้ จะเป็นแบบอย่างสู่อนุชนรุ่นหลัง เพื่อสืบทอดสิ่งที่ดีให้คงอยู่ตลอดไป,ในโอกาสนี้ สภาองค์การนายจ้างแห่งประเทศไทย ได้แสดงเจตนารมณ์เพื่อร่วมไว้อาลัยต่อการจากไปครั้งนี้ ด้วยการแต่งกายไว้ทุกข์ชุดดำ ร่วมส่งดวงวิญญาณของท่านรัฐบุรุษผู้ยิ่งใหญ่สู่สรวงสวรรค์.
ประธานสภาองค์การนายจ้างแห่งประเทศไทย ประกาศยกย่องและเชิดชู พลเอกเปรม ติณสูลานนท์ ประธานองคมนตรี และรัฐบุรุษ เป็นบุคคลต้นแบบแห่งความดี ความยุติธรรม และความซื่อสัตย์สุจริตของประเทศไทย 
พลเอกเปรม,พล.อ.เปรมอสัญกรรม,ป๋าเปรมตาย,เปรม ติณสูลานนท์,สภาองค์การนายจ้าง,ข่าวทั่วไป